Le fa go le jalo, go tweng ka mosha yo o se nang rre yo a ka mo rutang? Ka sekai, Jason wa dingwaga di le lesome le bongwe o ne a tlhokafalelwa ke rraagwe a na le dingwaga di le nnè. * Fa Mokeresete mongwe wa mogolwane a ne a mmotsa gore ke eng se se mo tshwenyang thata mo botshelong, Jason o ne a araba jaana ka bonako: “Ke eletsa go nna le rre. Ka dinako tse dingwe tota seno se ntshwenya thata mo maikutlong.” Le fa go ntse jalo, go na le kgakololo e e gomotsang basha ba ba se nang kaelo ya batsadi. Jason le ba bangwe ba ba tshwanang le ene ba ka batla kgakololo ya ga rre mo bagolwaneng le mo bathong ba bangwe ba ba godileng mo phuthegong ya Bokeresete le go e amogela.—Jakobe 1:27. Baemedi ba ofisi ya Basupi ba ga Jehofa ba ile ba thusiwa ke makwalo a mabedi a puso ya Malawi e kileng ya a kwala. Lekwalo la ntlha ke la 1997 le mo go lone puso ya Malawi e neng e letla Basupi ba ga Jehofa gore ba se ka ba opela pina ya setšhaba. Le lengwe ke la 2017 mme mo go lone puso e laela barutabana gore ba tlotle bodumedi jwa baithuti.